એબી કૉર્પ દ્વારા બની રહેલી પહેલી ગુજરાતી ફિલ્મનું નામ છે ‘સપ્તપદી’. પરેશ રાવલનાં પત્ની સ્વરૂપ સંપટ પહેલી વાર ગુજરાતી ફિલ્મમાં અભિનય કરી રહ્યાં છે. તેમની સાથે ‘કસૌટી ઝિંદગી કી’, ‘કહાની ઘર ઘર કી’, ‘મંશા’, ‘અગલે જનમ મોહે બિટિયા હી કીજો’ જેવી સિરિયલોના ગુજરાતી કલાકાર માનવ ગોહિલ પણ મહત્ત્વની ભૂમિકામાં છે. માનવની પણ આ પહેલી જ ગુજરાતી ફિલ્મ છે. આ બે કલાકાર ઉપરાંત મરાઠી ફિલ્મોના જાણીતા અદાકાર અમોલ ગુપ્તે એક મહkવપૂર્ણ ભૂમિકા ભજવી રહ્યા છે. સૂત્રોના કહેવા મુજબ ‘સપ્તપદી’માં પરેશ રાવલ પણ જોવા મળશે. જોકે અમિતાભ બચ્ચન ફિલ્મમાં કોઈ ભૂમિકા ભજવશે કે નહીં એ વિશે કોઈ કંઈ કહેવા તૈયાર નથી, પણ જાણવા મળ્યા મુજબ તેઓ એક ભૂમિકા ભજવે પણ ખરા.